**แบบฟอร์มการเขียนแบบถอดประสบการณ์การเรียนรู้ ปีการศึกษา 2563**

**เอกสารแนบ 2**

**ด้าน** เทคนิคการพัฒนาภาษาอังกฤษ

**ประเด็น** การส่งเสริมพัฒนาทักษะภาษาอังกฤษสำหรับนักศึกษาปริญญาบัณฑิต วิทยาลัยการแพทย์แผนตะวันออก

1. ชื่อ-สกุล ผู้เล่าเรื่อง ดร.ฐาปนาวรรณ นาสมยนต์ วิทยาลัย การแพทย์แผนตะวันออก

2. ชื่อ-สกุล ผู้บันทึก ดร.พจ.ณัฐธิดา สิริโยธิน วิทยาลัย การแพทย์แผนตะวันออก

3. บทบาท หน้าที่และความรับผิดชอบของผู้เล่าเรื่อง

 อาจารย์ประจำวิทยาลัยการแพทย์แผนตะวันออก รับผิดชอบโครงการส่งเสริมพัฒนาทักษะภาษาอังกฤษสำหรับนักศึกษาปริญญาบัณฑิต วิทยาลัยการแพทย์แผนตะวันออก

4. เรื่องที่เล่า

โครงการส่งเสริมพัฒนาทักษะภาษาอังกฤษสำหรับนักศึกษาปริญญาบัณฑิต วิทยาลัยการแพทย์แผนตะวันออก

5. ความเป็นมาของเรื่องที่เล่า

นักศึกษาการแพทย์แผนไทยและนักศึกษาการแพทย์แผนจีนมีความจำเป็นต้องใช้ความรู้ภาษาอังกฤษในการศึกษา ค้นคว้าหาข้อมูลต่างๆ การทำวิจัย และการประกอบวิชาชีพ โดยเฉพาะการใช้ภาษาอังกฤษในการติดต่อสื่อสารกับคนไข้ต่างชาติ รวมถึงติดต่อสื่อสารกับบุคลากรทางการแพทย์อื่นๆ นอกจากนั้น ในปัจจุบันเทคโนโลยี การตลาด เศรษฐกิจ การคมนาคม กฎหมาย ข่าวสารและอื่นๆล้วนแล้วต้องมีการใช้ภาษาอังกฤษในการการติดต่อสื่อสารทั่วโลก

ดังนั้นวิทยาลัยการแพทย์แผนตะวันออกจึงเล็งเห็นความสำคัญของภาษาอังกฤษในด้านการสื่อสาร และเพื่อผลิตบัณฑิตที่มีคุณสมบัติสามารถใช้ทักษะภาษาอังกฤษได้อย่างถูกต้อง จึงได้จัดโครงการส่งเสริมพัฒนาทักษะภาษาอังกฤษสำหรับนักศึกษาปริญญาบัณฑิต วิทยาลัยการแพทย์แผนตะวันออก

6. ความรู้เดิม (วิธีการ/ขั้นตอน หรือกระบวนการที่ทำให้งานนั้นประสบความสำเร็จ เทคนิค หรือกลยุทธ์ที่ใช้) ได้นำมาปรับใช้หรือประยุกต์ใช้อย่างไรในกระบวนการดำเนินงาน ผู้มีส่วนร่วม อุปสรรคหรือปัญหาในการทำงาน และแนวทางการแก้ไข

เริ่มจากการปลูกจิตสำนึกให้นักศึกษาเห็นความสำคัญของภาษาอังกฤษ โดยได้จัดการปฐมนิเทศแก่นักศึกษาก่อนเข้าร่วมโครงการ และเรียนเชิญอาจารย์ผู้มีความชำนาญการด้านภาษาจากสถาบันภาษา มหาวิทยาลัยรังสิตมาเป็นวิทยากรให้ การศึกษาในชั้นเรียนได้ให้นักศึกษาฝึกทักษะด้านต่างๆ ทั้งการพูด การฟัง การอ่าน และการเขียนภาษาอังกฤษ นอกจากนั้นมีการมอบหมายงานนอกชั้นเรียน โดยให้นักศึกษาเรียนรู้ภาษาอังกฤษจากหลักสูตรออนไลน์ที่น่าเชื่อถือได้ (เช่น Chula Mooc , MahidolMooc , ThaiMooc และ King's College London เป็นต้น) และให้นักศึกษาสอบวัดความรู้หลังการเรียนเพื่อรับใบประกาศนียบัตรสำหรับผู้ที่สอบผ่าน ซึ่งการประเมินผลความสำเร็จของโครงการพิจารณาจากการให้ความร่วมมือในการเข้าชั้นเรียน ใบประกาศนียบัตรของนักศึกษาจากการผ่านการเรียนรู้ในหลักสูตรภาษาอังกฤษออนไลน์ การสัมภาษณ์ และการสอบถามความพึงพอใจ

เทคนิคที่นำมาใช้เพื่อให้โครงการประสบผลสำเร็จตามวัตถุประสงค์ คือ มีการให้อาจารย์ที่ปรึกษาและหัวหน้าโครงการเข้าร่วมอบรมพร้อมกับนักศึกษาเพื่อเป็นแบบอย่างในการเรียน นอกจากนี้อาจารย์ผู้สอนจากสถาบันภาษามีเทคนิคการพูดภาษาอังกฤษและการกระตุ้นให้นักศึกษามีความสุขในการเรียน และใบประกาศนียบัตรของนักศึกษาที่ได้จากการเรียนออนไลน์ยังสามารถนำไปประกอบ resume ในอนาคตได้

อุปสรรคในการทำงานคือการจัดเวลาเรียนและระยะเวลาในการเรียน เนื่องจากนักศึกษาที่เข้าร่วมโครงการประกอบด้วยนักศึกษา 2 หลักสูตร (หลักสูตรการแพทย์แผนไทยบัณฑิต และนักศึกษาหลักสูตรการแพทย์แผนจีนบัณฑิต) ซึ่งนักศึกษาทั้ง 2กลุ่มเรียนค่อนข้างหนัก เวลาที่นักศึกษาว่างตรงกันคือเวลาหลังเลิกเรียน จึงจัดให้นักศึกษาเข้าอบรมหลังเลิกเรียน แต่นักศึกษาบางรายอ่อนล้าจากการเรียนทั้งวัน ทำให้นักศึกษาบางรายเข้าเรียนสายหรือขาดเรียน ดังนั้นในการจัดโครงการในครั้งถัดไปควรประสานงานกับผู้รับผิดชอบจัดตารางเรียนเพื่อกำหนดวันเวลาที่นักศึกษาว่างที่ตรงกันให้เหมาะสม และจัดเวลาให้กระชับขึ้น

7. ผลลัพธ์หรือความสำเร็จที่เกิดขึ้น และความรู้ใหม่ที่ผู้เล่าเรื่องที่ได้เรียนรู้จากประสบการณ์ดังกล่าว

นักศึกษาได้ประโยชน์จากการเรียนในชั้นเรียนในระดับ “มาก” และมีนักศึกษาได้รับเกียรติบัตรจากการเรียนออนไลน์ ทั้งใน ThaiMooc หรือ ChulaMook MahidolMooc, King's College London, และผลการเรียนหลักสูตร B1: CEFR PREPARATI รวมถึงหลักสูตรอื่นๆ มากกว่าร้อยละ 90

นอกจากนั้น ผลการสอบถามพบว่านักศึกษามีความสนใจเรียนในครั้งถัดไป และสามารถนำความรู้ไปใช้ได้จริงในชีวิตประจำวัน มีความมั่นใจ ความสนุก และกล้าแสดงออกมากขึ้น

 ผู้เล่าเรื่องกล่าวว่า ทักษะภาษาอังกฤษหากรู้หลักการใช้ที่ถูกต้อง ผู้เรียนมีความพยายาม และมีการฝึกฝนการใช้ภาษาอังกฤษอย่างต่อเนื่องและสม่ำเสมอ เชื่อว่านักศึกษาจะสามารถนำไปใช้ประโยชน์ในสาขาวิชาชีพของตนเองได้ในอนาคต และสามารถแก้ปัญหาที่เกิดขึ้นได้อย่างมั่นใจ ในทัศนคติของผู้เล่าเรื่องจึงเห็นควรเสนอให้มีโครงการนี้ต่อไปในอนาคต